open-index/open-wikipedia-markdown huggingface dataset:
Francho Sarrablo

**Francisco Sarrablo Castillo** (Boltanya, Sobrarbe, 1985), conoixiu artisticament como **Francho Sarrablo**, ye un cantautor, musico y compositor aragonés.

## Biografía
Naixiu de Boltanya, ye fillo de Paco Sarrablo, historico component de La Ronda de Boltaña, formación d'a que Francho tamién será posteriorment miembro y colaborador tocando clarinete y gaita de boto y metendo voz a cuantas cancions tanto en castellano como en aragonés.

Como cantautor tamién tien una carrera en solitario en a que amás d'o folk tamién tien una gran influyencia d'o rock, tocando atros instrumentos como as guitarras acustica y electrica, l'harmonica u o saxo.
 
O suyo primer disco, *"Aún Somos Nuestros"*, fue publicau en 2013 con colaboracions de destacaus musicos aragoneses como Joaquín Pardinilla (en a guitarra), Martín Domínguez (con o vriolín) u Richi Martínez (musico y productor). En 2016 publica o suyo treballo en solitario con o títol de *"La Raíz del Destino"*. O suyo zaguer disco, *"Las Cenizas del Tiempo"*, fue publicau en l'anyo 2019.

## Discografía
### Discos propios
* 2013: *"[[Aún Somos Nuestros]]"*.
* 2016: *"[[La Raíz del Destino]]"*.
* 2019: *"[[Las Cenizas del Tiempo]]"*.

#### Singles
* 2019: *"[[Rasmia]]"*.
* 2024: *"[[Desde el Gancho al Arrabal]]"*.

### Colaboracions discograficas
* 2014: *"[[La Huella que el Tiempo Deja]]"*, de La Ronda de Boltaña.
* 2019: *"[[Bailando entre las ruinas]]"*, de La Ronda de Boltaña.
* 2022: *"[[La estación de las violetas]]"*, de La Ronda de Boltaña.

### Discos colectivos
Ha colaborau con cancions suyas en as siguiens obras colectivas:
* *"[[O Zaguer Chilo]]"* (2017).

## Se veiga tamién
* Cancions con letra de Francho Sarrablo.
* Cancions con musica de Francho Sarrablo.

## Vinclos externos
*  Web oficial de Francho Sarrablo
*  En Instragram
*  Biografía en Linkedin
Fort Massacre

***Fort Massacre*** (títol orichinal en anglés, en aragonés ***Fort Masacre***, estrenada en Aragón con o suyo títol orichinal) ye una cinta de cine de western de cine estausunidense de l'anyo 1958 dirichida por Joseph M. Newman seguntes un guión orichinal de Martin Goldsmith, con una banda sonora orichinal de Marlin Skiles, una dirección de fotografía de Carl E. Guthrie y una producción cinematografica de Walter Mirisch ta la suya productora cinematografica *[[The Mirisch Company]]*. Conta con un elenco d'actors composau por Joel McCrea, Forrest Tucker, Susan Cabot, John Russell, George N. Neise, Anthony Caruso, Robert Osterloh, Denver Pyle, Francis McDonald, Guy Prescott, Rayford Barnes, Irving Bacon y Claire Carleton, entre d'atros.

Un escuadrón de Caballería de l'exercito estausuniense caye en una emboscada d'os apaches y sufre cuantas muertes, entre ellas la de l'oficial que manda lo grupo. Un d'os sarcentos, *Vinson* pasa a mandar a unidat, pero lo problema ye que, encara que ye un militar con gran experiencia, se troba amargau porque en una incusión os apaches matorone su muller y  sus fillos. Alto u baixo lo grupo ha de recorrer una distancia de 200 km dica plegar en a seguridat de Fort Crane, en Nuevo Mexico. Encara que *Vinson* poseye l'habilidat que s'amenista ta la misión, como amuestra bien luego en estar capable de parar una emboscada a on redota a los apaches y consigue lo control d'o naixedero d'augoa en o disierto, lo suyo problema ye que se troba cegau por o suyo odio a los apaches. *Robert W. Travis*, un d'os soldaus d'o grupo, preba de templar l'odio de *Vinson*, en estar ixa la suya sola posibilidat de supervivencia en estra perseguius por os indios. Entre toz dos creixe mica en mica la desconfianza, dica que troban un vielllo piute con a suya nieta y deciden deacansar ta prebar de que se recupere una mica un d'os soldausm, que ye feriu.

A cinta s'ambienta en Nuevo Mexico en bel momento indeterminau d'a segunda metat d'o sieglo XIX mientres as guerras apaches, y las suyas escenas se filmoron en Kanab en Utah, en Church Rock y Gallup en Nuevo Mexico y en Colorado City, Fredonia, Mexican Water y atras localidaz en Arizona.

## Elenco

## Se veiga tamién
* Cine en 1958.
* Cintas de 1958.

## Referencias
La estación de las violetas

***La estación de las violetas*** ye o septimo disco publicau por o grupo de musica folk aragonés *[[La Ronda de Boltaña]]*.

## Cancions d'o disco
O disco incluye 21 cancions, estando-ne dos cantadas en aragonés: "Nuei d'almetas", con a colaboración de Francho Sarrablo y "Canta d'a luenga matria", con Amaral. 
# "Treinta años atrás".
# "Ratón en la rueda".
# "Vivir a metro y medio".
# "El abuelo duerme".
# "Mañanitas, las de abril".
# "Nana de la nina Luna".
# "Enfermera".
# "Ronda de los impacientes".
# "Ventolera".
# "La tumba de la golondrina".
# "El Ara y el viento (Palotiau y batán)".
# "Travesía de la casa vacía".
# "La sala de los ecos".
# "Pasitos de hada".
# "Nuei d'almetas".
# "El patio de las cariátides".
# "Tacón y pun".
# "Proclama. La estación de las violetas".
# "Clamar en el desierto".
# "Canta d'a luenga matria".
# "Nana de la nina Luna (bonus track)".

## Personal

## Vinclos externos
*  Disco en a pachina de La Ronda de Boltaña.
*  En Spotify.
Westward the Women

***Westward the Women*** (títol orichinal en anglés, en aragonés ***Mullers enta l'ueste***, estrenada en Aragón con o títol en castellano de ***Caravana de mujeres***, en aragonés ***Caravana de mullers***) ye una cinta de cine estasunidense de l'anyo 1951 de cine de western dramatico d'aventuras dirichida por William A. Wellman seguntes un guión adaptau por Charles Schnee (basau en una historia de Frank Capra), con una banda sonora orichinal de Jeff Alexander, una dirección de fotografía de William C. Mellor y una producción cinematografica de Dore Schary ta la productora cinematografica *[[Metro-Goldwyn-Mayer]]*. Conta con un elenco d'o cual en fan parte, entre d'atros, os actors Robert Taylor, Denise Darcel, John McIntire, Hope Emerson, Julie Bishop, Lenore Lonergan, Henry Nakamura, Marilyn Erskine, Beverly Dennis, Renata Vanni y Pat Conway..

*Roy Whitman* poseye un rancho en 1851 en a val de Whitman en California, pero los suyos treballadorz y toz os que viven en a redolada son hombres, porque no bi ha ni una sola muller. Veyendo que s'amenistan mullers ta estabilizar a los habitants en o lugar, decide marchar a buscar-las, pero lo que busca son mullers que viengan a fer vodas y no pas aventureras. Acompanyau por *Buck Wyatt *, un destacau conductor de caravanas, marcha enta Chicago, a on convoca a las mullers que puedan estar intresadas en a suya oferta. En totak, 138 mullers marcharán en o viache, encara que *Buck* lis advierte que una de cada tres morirá mientres o viache, y cadaguna d'ellas eliche a lo suyo futiro mariu d'un conchunto de fotografías d'os candidatos. Posteriorment tamién acceptan a dos atras mesachas que treballaban dica l'inte en un "saloon", puyando asinas o total dica las 140 mullers. A primera parte d'o viache ye fácil,dica plegar en Saint Louis en (Missouri, a on asperan os hombres que han de colaborar en o viache, que se fará por l'antiga rota de California. Encara que los hombres y las mullers han quedau advertius d'evitar relacions entre éls, bien luego prencipian os problemas, morindo dos d'os hombres y fuyindo los atros con bellas d'as mullers. *Buck* ye partidario de tornar, pero las mullers deciden continar o viache, afrontando los problemas d'o viache sin mas hombres que *Roy*, *Buck* y un cocinero chaponés *Ito Yoshisuke Takeyoshi Gennosuke Kentaro*, amás d'un nino clamau *Tony Moroni* que viacha con su mai.

A cinta s'ambienta en l'anyo 1851 en as ciudaz de Chicago (Illinois) y Saint Louis ((Missouri) y en a rota de California a traviés d'Idaho, Utah y Nevada dica plegar en California, y las suyas escenas se filmoron en Kanab, Paria y atros puestos en Utah, en o disierto Mohave, Los Angeles y atros puestos en California y en Tucson en Arizona.

A emisión d'ista conta por *[[Televisión Española]]* fació que en a villa de Plan, en o Sobrarbe, naixese la idea de fer una "caravana de mullers" enta la localidat en haber-ie muitos hombres solteros u tions, en una iniciativa que atrayó enta lo lugar a muitas mullers y que resultó en a celebración de cuantas vodas en o lugar.

## Elenco

## Se veiga tamién
* Cine en 1951.
* Cintas de 1951.

## Referencias
Productora cinematografica

Una **productora cinematografica** (tamién clamada **estudio cinematografico**, bellas vegadas simplificau como **productora** u **estudio**) ye una empresa por un regular de capital privau, que lo suyo obchecto social ye l'actividat d'a producción cinematografica u d'a producción audiovisual de conchunto, ye decir, que poseye los medios tecnicos adecuaus ta la filmación d'una cinta u d'una serie de teleisión. De vegadas, a mesma empresa que fa la producción d'una cinta tamién en fa la distribución cinematografica, ye decir, o proceso a traviés d'o cual a cinta plega en una sala de cine ta la suya visión por os espectadors u en as cadenas de televisión ta la suya emisión a traviés d'a televisión.

Dende la naixencia d'o cine s'ha produciu un fenomeno de concentración d'as empresas adedicadas a la producción, muit visible en o cine estausunidense, a on s'ha cudiu ta denominar a las grans empresas productoras a palabra "major" (u en plural, "majors"), anglicismo que s'ha imposau en toz os idiomas. En primeras, mientres todo lo sieglo XX, a concentración d'a producción en California (mas que mas en o barrio de Hollywood en Los Angeles), a on se produciban a mayor parte d'as cintas de distribución global a toz u cuasi toz os países, permitió lo dominio mundial d'o cine estausunidense. Tanimientres, dende finals d'o sieglo XX escomencipió un fenomeno consolidau en primerías d'o sieglo XXI, amanexendo atros polos adedicaus a la producción cinematografica, mas que mas en o cine indio y en o cine chinés, amás de mantener-se en o cine europeu no nomás que los mas destacaus, como lo cine britanico, lo cine italiano, lo cine alemán, lo cine francés u lo cine espanyol, so que tamién atros cines que controlan parcialment o suyo mercau local y que gosan tener bella presencia en a distribución cinematografica en d'atros países, encara que a sobén limitada a bellas cintas que han recibiu premios en festivals cinematograficos u en premios anuals concedius por Academias de cine, asociacions cinematograficas, asociacions de criticos u atras entidaz pareixidas.

## Se veiga tamién
* Cine.
* "Majors".
* Producción audiovisual.
* Producción cinematografica.
* Productor cinematografico.

## Vinclos externos
Saeta del ruiseñor

***Saeta del ruiseñor*** (títol orichinal en castellano, en aragonés ***Saeta d'o rusinyol***, estrenada en Aragón con o suyo títol orichinal) ye una cinta de cine de drama musical de cine espanyol de l'anyo 1957 dirichida por Antonio del Amo seguntes un guión adaptau por él mesmo, por Antonio Guzmán Merino, Francisco Naranjo y Camilo Murillo (basau en una historia de María Dolores Sánchez Ovín y Concha R. Castaño), con una banda sonora orichinal de Miguel García Morcillo y Antonio Valero, una dirección de fotografía de Juan Mariné y una producción cinematografica a lo cudiau de Cesáreo González ta las productoras *[[Producciones Cinematográficas Argos]]* y *[[Ultra Films]]*. Fan parte de l'elenco d'actors d'a cinta, entre d'atros, Joselito, Ivy Bless, Archibald L. Lyall, Vicky Lagos, Manuel Zarzo, Aníbal Vela, Félix Briones, Lola del Pino, Emma Picó, Luis Moreno, Manuel Guitián, Carmelo G. Robledo, Luis Roses, José María Sánchez Roda y Mari Carmen Alonso.

*Joselito* ye un zagal que vive en un municipio d'a provincia de Sevilla, y destaca por a suya buena capacidat como cantaire, encara que como zagal ye bien zaurín y trazón. *El Quico*, lo novio de su chirmana *Carmela*, quiere adrezar-lo enta la carrera de cantaire ta aproveitar a suya prodichiosa voz, pero lo zagal no ye conforme con ixo. Bel día conoix a una zagala, *Alicia* que acaba de plegar en o lugar con a suya familia y ye ciega. Ta recuperar a vista li cal una cirurchía en Estaus Unius pero la suya familia no tien os diners que s'amenistan ta lo viache y la operación, y *Joselito* demana a l'alcalde d'o lugar que cómo puede obtener diners ta afrontar ixos gastos, y l'alcalde li diz que ta ixo cal estar torero, futbolista u cantaire. Alave *Joselito* accepta la oferta de *El Quico* y toz dos marchan enta Sevilla ta partecipar en un concurso de cantaires, pero lo premio ye nomás que 1.000 pesetas y la clasificación ta una atra fase d'o concurso, y deciden marchar enta Madrit ta prebar fortuna. Mientres o viache conoixen a *Mr. Richard* y a su filla *Dorothy*, que deciden aduyar-los.

A cinta s'ambienta en a suya epoca actual (1957) en a provincia de Sevilla y en as ciudaz de Sevilla y Madrit, y las suyas escenas se filmoron en Priego de Córdoba (Cordoba, Andalucía).

## Elenco

## Se veiga tamién
* Cine en 1957.
* Cintas de 1957.

## Referencias
Canta d'a luenga matria

**"Canta d'a luenga matria"** ye una canción de La Ronda de Boltaña incluyida en o suyo septimo disco, titulau *[[La estación de las violetas]]*.

## Composición
Antezaguera canción  d'o disco y segunda cantada en aragonés. Se tracta d'una colaboración con o duo zaragozano Amaral, que pidió a exprés cantar en ista luenga, en palabras de Ignacio Pardinilla: *“Nusatros les charramos d'unatra canción, pero éls querioron cantar en aragonés”*.

Ye una canción que fa homenache a toz aquels que treballan por empentar y protecher a luenga aragonesa. S'ha mirau d'enfatizar asinas mesmo a valura que tien o lenguache en o fogar y como ye un tresoro cultural que muere y cal servar.

## Referencias

## Vinclos externos
*  ''Canta d'a luenga matria'', de La Ronda de Boltaña en YouTube.com
*  Letras de Canta d'a luenga matria
Bailando entre las ruinas

***Bailando entre las ruinas*** ye o seiseno disco publicau por o grupo de musica folk aragonés *[[La Ronda de Boltaña]]*.

## Cancions d'o disco
O disco incluye 17 cancions, estando-ne una cantada en aragonés. 
# "Aquí"
# "Un pasodoble entre las ruinas"
# "Fin del viaje"
# "¿Otra ronda?"
# "Cierzo y mal señor"
# "Hora de salir"
# "Habanera de los cuatrocientos duros"
# "In vino veritas"
# "Retablo del prendimiento"
# "Mayo del agua"
# "Canción sin final"
# "Tras la brecha digital"
# "En la cruz de las tormentas (el último arriero)"
# "Ronda del ¿qué será?''
# "Coplas de la amargura"
# "A fuego lento"
# "Finale con tutti"

## Vinclos externos
*  Disco en a pachina de La Ronda de Boltaña.
*  En Spotify.
La huella que el tiempo deja

***La huella que el tiempo deja*** ye o cinqueno disco publicau por o grupo de musica folk aragonés *[[La Ronda de Boltaña]]*.

## Cancions d'o disco
O disco incluye 15 cancions, estando-ne una cantada en aragonés. 
# "El fiero abrizón"
# "La Dama del Lago"
# "Diciembre"
# "Romance del caballero"
# "Dicen"
# "Canto a la libertad"
# "La Montaña amarilla"
# "Carrusel"
# "Agosto"
# "Canción de amor para una tierra sin mar"
# "Romance de Agustinica"
# "La vela rota"
# "La Brecha"
# "Hacia la flor de nieve"
# "El billano"

## Vinclos externos
*  Disco en a pachina de La Ronda de Boltaña.
*  En Spotify.
Silent Rage

***Silent Rage*** (títol orichinal en anglés, en aragonés ***Rabiura silenciosa***, estrenada en Aragón con o títol en castellano de ***Furia silenciosa***) ye una cinta de cine estausunidense de cine d'acción policiaca de ciencia-ficción de terror de l'anyo 1982 dirichida por Michael Miller seguntes un guión orichinal de Joseph Fraley, con una banda sonora orichinal de Peter Bernstein y Mark Goldenberg, un dirección de fotografía de Robert Jessup y Neil Roach, una producción cinematografica d'Anthony B. Unger ta la productora cinematografica *[[Topkick Productions]]* y un elenco formau por Chuck Norris, Ron Silver, Steven Keats, Toni Kalem, William Finley, Brian Libby y Stephen Furst, entre d'atros actors.

*John Kirby* ye un malauto mental que vibe en un lugar de Texas y en un episodio de crisi mata a dos miembros d'a familia que l'acolliba. Cuan o "sheriff" *Dan Stevens* y lo suyo aduyant *Charlie* intervienen para detener-lo, se libera y pilla una escopeta, fendo que los policías se veigan obligaus a disparar contra él. En plegar en o hespital preban de salvar-le la vida, pero cuan se veye que ye imposible, *Phillip Spires* proposa tractar-lo con un medicamento que han creyau él y *Paul Vaughn* pero los atros medicos s'oposan. Cuan marchan, *Phillip* aproveita ta inchectar-li lo medicamento con o resultau que *John* revive, encara que mudo y cuasi que indestructible en estar muit reforada la suya capacidat de recuperación. A suya primera acción ye fugar-se d'o hespital y marchar enta la casa d'un d'os medicos a qui ha escuitau decir que s'oposaba a revivir-lo, y mata a lo medico y a su muller. *Allison*, la chirmana d'o medico asasinau, ye la novia de *Dan* y cuan plegan toz dos en a casa troban os cadavres, pero *John* ha fuyiu, encara que feriu por a suya baralla con o medico. *Dan* y *Allison* marcha enta l'hespital, a on tamién ha marchau *John* ta que li curen as feridas. Cuan *Phillip* veye que la situación s'ha descontrolau, permite que *Paul* li inchecte a *John* un acido ta matar-lo, pero consigue sobrevivir y matar él a *Paul* con a mesma ixaringa, ta dimpués matar a *Phillip* y a un atro emplegau d'o hespital. En ixe momento i plega *Dan* y ha de luitar con *John*, que dica l'inte ha sobreviviu a toz os intentos de matar-lo.

A cinta s'ambienta en a suya epoca actual (1982) en bel lugar de Texas y las suyas escenas se filmoron en Dallas, tamién en Texas.

## Elenco

## Se veiga tamién
* Cine en 1982.
* Cintas de 1982.

## Referencias
¡Salud, país!

***¡Salud, país!*** ye o cuatreno disco publicau por o grupo de musica folk aragonés *[[La Ronda de Boltaña]]*.

## Cancions d'o disco
O disco incluye 20 cancions, estando-ne una cantada en aragonés. 
# "¡Salud, país!"
# "¡Teruel!"
# "Diatónico"
# "El último tango en Sercué"
# "La trilla amarga"
# "Relájate y ronda"
# "El árbol de las tempestades"
# "L'Albéitar"
# "Armonía"
# "Polca d'o bico de San Chusé"
# "La Dama de la otoñada"
# "Pensando en ti"
# "Vals-jota de Ascaso"
# "Dilín-Dilón"
# "Aragaita"
# "Del tiempo y sus mudanzas"
# "Avispas en el cierzo"
# "Homenaje a "La Morisma"''
# "Aragón, agua y futuro... imperfecto"
# "En tu nombre"

## Vinclos externos
*  Disco en a pachina de La Ronda de Boltaña.
*  En Spotify.
La Ronda de Boltaña (disco)

:*Iste articlo ye sobre un disco d'o grupo musical folk aragonés "La Ronda de Boltaña"; ta atros usos, se veiga *'La Ronda de Boltaña (desanbigación)***.


***La Ronda de Boltaña**' ye o primer disco publicau por o grupo de musica folk aragonés *[[La Ronda de Boltaña]]*.

## Cancions d'o disco
O disco incluye 16 cancions, estando-ne una cantada en aragonés. 
# "Días de albahaca"
# "Mazurca del puro"
# "La ronda enamorada"
# "Pasodoble del Trastiello"
# "El dolmen de Tella"
# "Yeba"
# "Niña bonita"
# "Habanera triste"
# "Os probechos"
# "O viento rondador"
# "Las bodas de Chistén"
# "Esperando a Teresa"
# "Luz de otoño"
# "Mazurca de Bruno"
# "Palotiau de Boltaña"
# "El país perdido"

## Vinclos externos
*  Disco en a pachina de La Ronda de Boltaña.
*  En Spotify.
Ras Jebel

**Ras Jebel** u **Ras El Jebel** (*رأس الجبل* en arabe) ye una localidat costera d'o nord-este de Tunicia, situada entre El Alia y Ghar El Melh, a uns trenta kilometros de Bizerte.

Adscrita administrativament a la gubernación de Bizerte, constituye un municipio con 28.610 habitants en 2014.

Estió fundada per os romans entre os sieglos III y IV. Enta la segunda metat d'o sieglo XIV, os andaluces forachitaus ​​d'a Peninsula Iberica s'habrían asentau en o puesto dimpués d'haber-se beneficiau de concesions agricolas. Os habitants d'o lugar levan o chentilicio de *Ghwalbia* en referencia a la tribu arabe de Banou Ghalib d'a redolada de Zaragoza, d'an s'orichinó la mayoría d'a primera oliada de refuchiaus moriscos que s'asentoron en Ras El Jebel.

## Referencias
Sfax

**Sfax** (*صفاقس* en arabe) ye la segunda ciudat y centro economico de Tunicia. Ye una ciudat portuaria de l'este d'o país situada a la raya de 270 kilometros de Túniz. Rica en as suyas industrias y lo suyo puerto, a ciudat desempenya un paper economico destacau con a exportación d'aceite d'oliva y peix fresco u conchelau.

## Referencias
País de anochecida

***País de anochecida*** ye o tercer disco publicau por o grupo de musica folk aragonés *[[La Ronda de Boltaña]]*.

## Cancions d'o disco
O disco incluye 21 cancions, estando-ne una cantada en aragonés. 
# "Pasacarreras de carnaval"
# "Aínsa"
# "La caracola"
# "Fiesta"
# "Ronda de los pollitos"
# "Bajo dos tricolores"
# "Baile"
# "As debinetas"
# "Pasa la ronda"
# "Polka de la luna llena"
# "Recuerdos"
# "Pedrón"
# "Acarrazaus"
# "Primero de Noviembre"
# "Gato"
# "Trango dople... ¡y china-chana!"
# "Mermelada de moras"
# "Polkón"
# "La revolandera"
# "Vals en sol"
# "Manifiesto de invierno"

## Vinclos externos
*  Disco en a pachina de La Ronda de Boltaña.
*  En Spotify.
Banderas de humo

***Banderas de humo*** ye o segundo disco publicau por o grupo de musica folk aragonés *[[La Ronda de Boltaña]]*.

## Cancions d'o disco
O disco incluye 21 cancions, estando-ne una cantada en aragonés. 
# "¡Tiembla porrón!"
# "Nuei d'estrelas"
# "Baxando t'a escuela"
# "Ferrera"
# "Una huella en la nieve"
# "De ronda"
# "La bella desconocida"
# "Polka chiqueta"
# "El duende de San Martín"
# "Millollano"
# "La condesa del Sobrarbe"
# *¡Truca buxo!*
# "Pasodoble de los pizcos"
# "Primavera rondadora"
# "El mallo"
# "La tronada"
# "Mar de sueños"
# "La casa caída"

## Vinclos externos
*  Disco en a pachina de La Ronda de Boltaña.
*  En Spotify.
Naumburg

**Naumburg** ye una ciudat alemana d'o Estau de Saxonia-Anhalt. Naumburg ye a seu administrativa d'o districto de Burgenland y lo centro d'a rechión vinicola de calidat mas septentrional d'Alemanya, Saale-Unstrut. A ciudat ye un centro d'a ret ferroviaria alemana. Se caracteriza per una rica historia de cuasi 1.000 anyos, especialment per estar a seu historica d'a diocesi de Naumburg. O puesto de referencia ye la Seu de Naumburg en o casco antigo meyebal,
declarada Patrimonio d'a Humanidat per a UNESCO dende l'1 de chulio de 2018.

## Puestos d'intrés
* Seu.

## Personalidaz naixitas de Naumburg
* Johann Theile (1646-1724), compositor.
* Elias Ammerbach (1530-1597), compositor.
* Johann Georg Graevius (1632-1703), erudito.

## Referencias

## Vinclos externos
Mar de suenios

***Mar de suenios*** ye o cuatreno disco publicau por o grupo de rock en aragonés *[[Mallacán]]*.

## Cancions d'o disco
# "Preséns"
# "Si tu yes luen"
# "Canta trista de Irina"
# "Camíns sin fin"
# "X.W.Q."
# "Eslampar"
# "Os zagals de o ciel"
# "A escuela de o mundo al ravés"
# "Solenco"
# "Amanixer II"
# "Trobar-te"
# "Policetown"
# "Solenco Dub"
# "Carta d'adiós"

## Vinclos externos
*  En Spotify.
País zierzo

***País zierzo*** ye o tercer disco publicau por o grupo de rock en aragonés *[[Mallacán]]*.

## Cancions d'o disco
O disco ye formau por 11 cancions en aragonés y una en catalán.
# "Zierzo"
# "An son"
# "43 Dibisión"
# "Crazy nuei"
# "Amanixer"
# "Seis cutiellos"
# "Astí soniaré"
# "Faluya"
# "Fuyir"
# "Aquesta nit"
# "Entabán"
# "Reboluzión"

## Notas


## Vinclos externos
*  En Spotify.
Kirchheim unter Teck

**Kirchheim unter Teck** (en alamanico *Kircha*) ye una ciudat d'o estau federau de Baden-Wurtemberg.

## Referencias

## Vinclos externos
Baxando t'a escuela

**"Baxando t'a escuela"** ye una canción de La Ronda de Boltaña incluyida en o suyo segundo disco, titulau *[[Banderas de humo]]*.

## Composición
Ye a sola canción d'iste d'o disco escrita en aragonés. Conta en primera persona a vida cutiana d'un nino, que ha de baixar ta a escuela dende o suyo lugar d'as montanyas pirenencas, Silbes, dica a capital d'a comarca, Boltanya, y toz os periglos que se troba por o camín.

En a escuela o mayestro truca a palmeta d'o mesache por charrar en a luenga d'o suyo lugar, l'aragonés, feito que li produce una gran vergonya debant d'os suyos companyers de clase que son castellanoparlants. La Ronda de Boltaña fa asinas una critica a la castellanización forzada que i habió en as escuelas de muitos lugars d'Aragón:

## Notas


## Referencias

## Vinclos externos
*  ''Baxando t'a escuela'', de La Ronda de Boltaña en YouTube.com.
*  En a pachina de La Ronda de Boltaña.
*  Letras de ''Baxando t'a escuela''.
La violetera

:*Iste articlo ye sobre una canción de cuplet compuesta en 1914; ta atros usos, se veiga *'La violetera (desambigación)**''.

**"La violetera"*' (títol orichinal en [[Idioma castellano|castellano]], en [[Idioma aragonés|aragonés]] *A violetera*) ye una [[canción]] de [[cuplet]] compuesta l'anyo [[1914]] por o [[compositor]] [[José Padilla Sánchez]] con letra d'o [[escritor]] y [[letrista]] [[Eduardo Montesinos]]. Se fació muit popular en [[Espanya]] por a interpretación que en feba la [[cantaire]] [[Aragón|aragonesa]] [[Raquel Meller]] y dimpués en estar o tema central d'a historia d'a [[cinta]] *La Violetera* dirichida en [[1958]] por [[Luis César Amadori]] y a on l'[[actriz]] y [[cantaire]] [[Sara Montiel]], protagonista d'a cinta, en feba la suya interpretación. Dende alavez ha estau obchecto de cuantismas interpretacions y adaptacions por parte de cuantos artistas, como *Los Cinco Latinos*, [[Carlos Gardel]], [[Dinah Shore]], [[Montserrat Caballé]], [[Concha Piquer]], [[Nana Moskouri]], [[Marta Santaolalla]], [[María Dolores Pradera]] u [[Nathy Peluso]] (ista zaguera, en a ceremonia d'a [[35ena edición d'os Premios Goya|35<sup>ena</sup> edición]] d'os [[Premios Goya]] en [[2021]]).

O suyo texto se tradució ya en primerías d'os [[anyos 1920]] a l'[[Idioma anglés|anglés]] y se popularizó en amanixer en bella producción teatral [[Estaus Unius|estausunidense]]. En [[1931]] [[Charles Chaplin]] incluyó la versión d'a canción en a cinta *City Lights*, convertendo-la en a trama central d'a cinta, y l'autor d'a musica, José Padilla, presentó una denuncia contra él en [[París]], denuncia que ganó en no poseyer Chaplin os dreitos d'autor d'a canción.

== Letra ==


== Vinclos externos ==
* [https://www.youtube.com/watch?v=q71Q5EMyQzk *La violetera*] cantada por [[Raquel Meller]] en [[YouTube]].
* [https://www.youtube.com/watch?v=I1Rll1KKSB8 *La violetera*] cantada por [[Sara Montiel]] en [[YouTube]].
* [https://www.youtube.com/watch?v=1Kf9OEL1slk *La violetera*] cantada por [[Nathy Peluso]] en [[YouTube]].
* [https://www.youtube.com/watch?v=NUFXvxiG73Q *La violetera*] cantada por [[Gigliola Cinquetti]] en [[YouTube]].
* [https://www.youtube.com/watch?v=8lcc8rGLvy4 *La violetera*] cantada por [[Montserrat Caballé]] en [[YouTube]].
* [https://www.youtube.com/watch?v=-SXChZT6AZw *La violetera*] cantada por [[María Dolores Pradera]] en [[YouTube]].
* [https://www.youtube.com/watch?v=p3hsF-6Jf8o *La violetera*] cantada por [[Imperio Argentina]] en [[YouTube]].
* [https://www.youtube.com/watch?v=7J5iBqtPLbY *La violetera*] cantada por [[Nana Moskouri]] en [[YouTube]].
* [https://www.youtube.com/watch?v=zvQkYd-cmsI *La violetera*] cantada por [[Concha Piquer]] en [[YouTube]].
* [https://www.youtube.com/watch?v=Xy4tF0ZH0CM *La violetera*] cantada por *Los Cinco Latinos'' en YouTube.
Baden-Baden

**Baden-Baden** ye una ciudat de l'estau federau de Baden-Wurtemberg.Con 57.025 habitants (31 d'aviento de 2022), ye lo districto urbano menos poblau d'o país. Baden-Baden ye conoixida como ciudat balneario, asinas como ciudat de l'arte y festivals internacionals. Os romans ya feban servir as auguas termals que surten aquí, a lo canto d'a Selva Negra. En a Edat Meya, Baden-Baden estió la residencia d'a Marca de Baden y d'astí lo suyo nombre. Dimpués d'o catastrofico incendio d'a ciudat en 1689, perdió lo suyo status de ciudat residencial frent a Rastatt.

En o sieglo XIX, a ciudat balneario estió redescubierta y, en parti gracias a los ingresos d'o suyo casino, se convirtió en un puesto de trobada d'importancia internacional pa nobles y ciudadans ricos. D'iste apocheu d'o sieglo XIX queda un patrimonio tanchible y intanchible rico y bien conservau. O 24 de chulio de 2021, o Comité d'o Patrimonio Mundial d'a UNESCO anyadió a Baden-Baden a la Lista d'o Patrimonio Mundial como una d'as once ciudaz balneario mas importants d'Europa.

## Galería d'imachens

Baden-Baden-vom Friesenberg-02-Stadt-2012-gje.jpg
Baden-Baden-Altstadtblick-36-Stiftskirche-von Osten-2015-gje.jpg
Baden-Baden-Leopoldsplatz-58-2021-gje.jpg
Baden-Baden-Jesuitenplatz-16-2013-gje.jpg
Baden-Baden-Bergschloss-10-2015-gje.jpg
Baden-Baden-Friedrichsbad-08-2018-gje.jpg
Baden-Baden-Kurhaus-23-2010-gje.jpg
Baden-Baden-OosB123-Augustabruecke-08-2024-gje.jpg
Baden-Baden-Michaelsberg-152-Kirschen-Kapelle-Magnolien-2014-gje.jpg
Baden-Baden-Lichtentaler Allee-652-Tulpenbeete-Benazet-Pavillon-2011-gje.jpg


## Referencias

## Vinclos externos
Bill Cobbs

**Bill Cobbs** (nombre artistico de **Wilbert Francisco Cobbs**), naixiu de Cleveland (Ohio, Estaus Unius) o 19 de chunio de 1934 y muerto en Riverside (California, Estaus Unius) o 25 de chunio de 2024, estió un actor estausunidense, con cuantos treballos en o cine estausunidense y en series de televisión.

D'entre a suya ampla filmografía, se pueden destacar as suyas interpretacions en cintas como *[[The Cotton Club (cinta)|The Cotton Club]]* (1984, Francis Ford Coppola), *[[The Color of Money]]* (1986, Martin Scorsese), *[[The Bodyguard (cinta de 1992)|The Bodyguard]]* (1992, Mick Jackson), *[[Demolition Man]]* (1993, Marco Brambilla), *[[Ghosts of Mississippi]]* (Rob Reiner, 1996), *[[Random Hearts]]* (1999, Sydney Pollack), *[[Night at the Museum]]* (2006, Shawn Levy), u *[[Night at the Museum: Secret of the Tomb|Night at the Museum: Secret of the Tomb]]* (2014, Shawn Levy).

## Filmografía
### Actor

## Referencias

## Se veiga tamién
* Cintas interpretadas por Bill Cobbs.

## Vinclos externos

*  Bill Cobbs en Internet Movie Database.
Bajo dos tricolores

**"Bajo dos tricolores"** ye una canción de La Ronda de Boltaña incluyida en o suyo tercer disco, titulau *[[País de anochecida]]*.

## Composición
Con ista canción La Ronda de Boltaña feba un homenache a la 43<sup>ena</sup> División de l'Exercito Popular d'a Republica, repasando os feitos que escayeixioron en a l'alta valle d'a Cinca en a primavera de 1938. Entre abril y chunio d'ixe anyo as tropas republicanas comandadas por o campfranqués Antonio Beltrán Casaña, *L'Esquinazau*, resistioron heroicament a enrestida de l'exercito sublevau en a val. Se i combateba casa por casa y lugar a lugar avanzando enta a muga con Francia:

Dimpués d'a redota y l'albandono de Sobrarbe a traviés d'o puerto Viello de Bielsa se fa honra a muitos d'istos soldaus con o triunfo que suponió a dentrada d'a División Leclerc, en a que yera integrada a 9<sup>ena</sup> Companyía formada por muitos republicanos espanyols, en as carreras de París baixo dos tricolors, fendo referencia a las banderas republicanas d'Espanya y Francia:

## Referencias

## Vinclos externos
*  ''Bajo dos tricolores'', de La Ronda de Boltaña en YouTube.com
*  En a web de La Ronda de Boltaña
*  Letra de Bajo dos tricolores
Miracle in the Wilderness

***Miracle in the Wilderness*** (títol orichinal en anglés, en aragonés ***Miraglo en o disierto***, estrenada en Aragón con o títol en castellano de ***Brisa salvaje***, en aragonés ***Brisa salvache***) ye una cinta (un telefilm) de l'anyo 1995 de cine estausunidense de cine de western d'aventuras dirichida por Kevin James Dobson seguntes un guión adaptau por Michael Michaelian y Jim Byrnes (basau en a novela *Miracle in the Wilderness*, publicada l'anyo 1975 por Paul Gallico), con una banda sonora orichinal de Vladimir Horunzhy, una dirección de fotografía de Dan Burstall, una producción cinematografica de Wayne Morris ta las productoras *[[Turner Pictures]]* y *[[Ruddy & Morgan Productions]]*, y con un elenco d'o cual en fan parte, en os suyos papels principals, os actors Kris Kristofferson, Kim Cattrall, John Dennis Johnston, Rino Thunder, David Oliver, Sheldon Peters Wolfchild, Steve Reevis, Peter Alan Morris y Joanelle Romero.

*Jericho Adams* vive en as montanyas con su muller *Dora* y un fillo recient naixiu. *Jericho*, encara que por influyencia d'a suya muller (que ye muit relichiosa) s'ha reformau, tiene dezaga un pasau de violencias. S'amana la Navidat cuan de rapiconte una tribu india d'os piez negros dirichida por *Many Horses* asalta la suya grancha, la crema y secuestra a la familia. Lo chefe d'a tribu busca vengar-se porque d'antes mas *Jericho* heba matau a su unico fillo en un enfrontinamiento, y lo suyo obchectivo ye de quedar-se con o nino dimpués de sacrificar a sus pair y convertir-lo en un guerrero indio a qui adoptará. Mientres que marchan enta lo norte en dirección a Canadá, troban a un grupo de ciervos a on una fembra ye alumbrando, un escaicimiento bien raro en pleno hibierno. Os indios creyen que ye una muestra d'una poderosa medecina y *Dora* prencipia a contar-lis a los indios la historia que bi ha dezaga de Nadal, captando de raso la auya atención.

A cinta s'ambienta a finals d'o sieglo XIX (a diferencia d'a novela, ambientada en o sieglo XVIII) en bel puesto indeterminau d'o norte d'Estaus Unius, fácil que en Idaho u Montana, y las suyas escenas se filmoron en Las Vegas y atros puestos en Nuevo Mexico.

## Elenco

## Se veiga tamién
* Cine en 1995.
* Cintas de 1995.

## Referencias
A media luz

**"A media luz"** (títol orichinal en castellano, en aragonés *A meya luz*) ye una canción de tango composada l'anyo 1925, con letra de Carlos César Lenzi y musica d'Edgardo Donato. Ye una d'as cancions de tango mas conoixidas, estando lo tercer tango mas gravau y difundiu dimpués de *[[La cumparsita]]* y *[[El Choclo]]*, y ha estau obchecto de cuantas versions por os prencipals cantaires de tot o mundo, amanexendo tamién en as bandas sonoras de cuantas cintas.

Seguntes José Gobello, a letra d'a canción ye *"mas lupanaria que erotica"*, y Carlos César Lenzi se dix que componio la letra cuan treballaba en una luxosa fiesta privada y un d'os convidaus apagó la luz prencipal d'o salón de baile en decindo "¡Ahora a media luz!", frase que reculló Lenzi y que se convertió en a copleta d'a canción, entregando la letra dimpués a Edgardo Donato ta que en componese la musica.

L'enguero d'a canción s'escaició en Montevideo, en Uruguai, cantada por Lucy Clory, una vedet chilena, en a revista *Su majestad la revista*, pero bien luego l'adoptoron os prencipals cantaires de tango, incluyindo-ie a Roberto Firpo y Carlos Gardel, popularizando-se dimpués universalment.

## Referencias

## Vinclos externos
*  ''A media luz'' en a web *[[Todo tango]]*.
* ''A media luz'' cantada por Carlos Gardel en YouTube.
* ''A media luz'' cantada por Julio Iglesias en YouTube.
* ''A media luz'' cantada por Nat King Cole en YouTube.
* ''A media luz'' cantada por Sara Montiel en YouTube.
* ''A media luz'' cantada por Sara Montiel en YouTube, d'a cinta *[[Mi último tango (cinta de 1960)|Mi último tango]]* (1960, Luis César Amadori).
* ''A media luz'' cantada por Libertad Lamarque en YouTube.
* ''A media luz'' cantada por Roberto Firpo en YouTube.
* ''A media luz'' bailada por Fred Astaire y Cyd Charisse en YouTube, d'a cinta *[[The Band Wagon]]* (1953, Vincente Minnelli).
* ''A media luz'' en versión ta guitarra por Paco de Lucía y Ramón de Algeciras  en YouTube.
Sousse

**Sousse** (*سوسة* en arabe) ye una ciudat portuaria de l'este de Tunicia, situada a 143 kilometros a lo sud de Túniz, y ubierta a lo golfo de Hammamet en a mar Mediterrania.

Capital d'o Sahel tuniciano – a vegadas embotada "a perla d'o Sahel" – y capital d'a gubernación d'o mesmo nombre, ye lo tercer municipio d'o país dimpués de Túniz y Sfax.

A medina de Sousse ye patrimonio mundial d'a UNESCO dende 1988.

## Referencias

‎
Monastir (Tunicia)

**Monastir** (*منستير* en arabe) ye una ciudat costera d'o Sahel tuniciano, en o centro-este de Tunicia, situada en una peninsula a lo sud-este d'o golfo de Hammamet, a uns vinte kilometros a l'este de Sousse y 162 kilometros a lo sud de Túniz. En 2014, a población d'o municipio aconsiguió os 93.306 habitants. Tradicionalment un puerto pesquero, ye agora un important centro turistico, y ye la capital d'a gubernación de Monastir.

## Referencias
Kairouan

**Kairouan** u **Al Qayrawan** (*ٱلْقَيْرَوَان* en arabe) ye una ciudat en o centro de Tunicia y la capital d'a gubernación d'o mesmo nombre. Se troba a 150 kilometros a lo sud-ueste de Túniz y a cinquanta kilometros a l'ueste de Sousse. Poblada per 139.070 habitants en 2014, a ormino se conoixe como la cuatrena ciudat santa de l'Islam y la primera ciudat santa d'o Magreb. Dende lo 9 d'aviento de 1988, a medina de Kairouan ye incluyida en a lista d'o patrimonio mundial d'a UNESCO.

## Referencias
The Contract (cinta de 2006)

:*Iste articlo ye sobre una cinta chermano-estausunidense-israelí de l'1nyo 2006 de cine d'intriga d'acción; ta atros usos, se veiga *'The Contract** y **The Contract (cinta)***.

***The Contract*** (títol orichinal en [[Idioma anglés|anglés]], en [[Idioma aragonés|aragonés]] ***O contracto**', estrenada en Aragón con o suyo títol orichinal) ye una cinta de l'anyo 2006 de cine d'intriga d'acción coproducida por o cine alemán, o cine estausunidense y lo cine israelín, dirichida por Bruce Beresford seguntes un guión orichinal de Stephen Katz, John Darrouzet y J.D. Zeik, con una banda sonora orichinal de Normand Corbeil, una dirección de fotografía de Dante Spinotti y una producción cinematografica a lo cudiau de Boaz Davidson, Randall Emmett, George Furla, Andreas Grosch, Avi Lerner, Danny Lerner, Andreas Schmid y Les Weldon ta las productoras *[[Millennium Films]]*, *[[Emmett/Furla Films]]* y *[[VIP Medienfonds]]*. Fan parte de l'elenco d'actors d'a cinta, entre d'atros, Morgan Freeman, John Cusack, Jamie Anderson, Bill Smitrovich, Ned Bellamy, Megan Dodds, Jonathan Hyde, Corey Johnson, Alice Krige, Ian Shaw, Jonas Talkington, Ryan Spike Dauner, Mike Diamente, Atanas Srebrev y Maynard Eziashi.

*Frank Carden* ye un asasino profesional a qui jan contractau ta que asasine a un multimillonario, *Lydell Hammond Sr.*, por a suya oposición a la investigación con celulas mai. Tanimientres, o plan fracasa cuan *Carden* tien un accident de trafico y lo levan feriu enta l'hespital, a on l'identifican como un antigo militar presuntament muerto y buscau, y la Policía decide zarrar-lo  en una garchola mientres que investigan. D'atra man, *Ray Keene* ye un víduo, antigo policía y agora mayestro, y que ta aprofundir os vinclos con o suyo fillo marcha con él a pasar bels días en a montanya. Os policías transportan a *Carden* por ixe mesmo lugar, y cuan os miembros d'a suya banda preban de liberar-lo matando a los policías que lo custodian, l'auto caye por a versant y lo policía que ye esposau con *Carden* muere, pero li da tiempo de encomanar a *Keene* que cudie d'o preso y l'entregue a la Policia. Tanimientres, la banda de *Carden* los persigue, asasinando a qui troban en o suyo camín, a la vegada que *Carden* vada vegada siente un mayor respecto por *Keene*.

A cinta s'ambienta en a suya epoca actual (2006) en bel puesto indeterminau d'os Estaus Unius, y las suyas escenas se filmoron en os *[[Nu Boyana Film Studios]]* en Sofiya en Bulgaria y en Spokane y Cheney (Washington) y Washington, DC en os Estaus Unius.

## Elenco

## Se veiga tamién
* Cine en 2006.
* Cintas de 2006.

## Referencias
Sagristía

A **sagristía** u **sacristía** (d'o latín *sacre*, sagrado) ye o puesto a on se revisten os mosens y a on son alzaus os ornamentos y atras cosas perteneixients a o culto.

## Descripción
Os objectos necesarios pa a misa guardaus en a sagristía son, por eixemplo, hostias sin consagrar, calices, casullas, augua, manuterchio, etc. Gosa estar zarrada a o publico encara que a vegadas ye visitable como parti d'o conchunto molimental d'una ilesia u seu. En especial ye empleau por o mosen y atros oficiants como puesto pa realizar as preparacions necesarias y pa habillar-se antis y dimpués d'a misa. A sagristía ye por un regular a cargo d'un sagristán.

O rechistro parroquial se conserva a sobén en a sagristía.

As sagristías tienen habitualment una pileta especial, o *sacrarium*, con un ixauguadero que va dreitament ta o solero. En ista pileta se lavan os lienzos emplegaus mientres a celebración d'a misa y atros obchectos usaus mientres a comunión.

Normalment ye situada adintro d'a ilesia, pero puet trobar-se en un annexo u en un edificio deseparau (como en bels monesterios). En a mayoría d'as ilesias antigas a sagristía se troba amán d'un d'os retablos laterals u mas a sobén dezaga u a un costau d'o retablo mayor. En ilesias mas modernas a sagristía se troba muitas vegadas en atro puesto, como a dentrada d'a ilesia.

Bellas ilesias poseyen mas d'una sagristía, cadaguna d'as cualas tendrá una función especifica. A sobén as sagristías adicionals son emplegadas pa o mantenimiento d'a ilesia y os suyos obchectos, como velas, etc.

En as ilesias cristianas d'orient, s'emplega a parti d'a ilesia a on se troba l'altar, deseparada por l*'ikonostasis*, por o que no existe una sagristía como tal.

## Enolochía
A vegadas se conoixe asinas a o puesto a on s'alzan os vins mas preciaus u os consumius por a familia propietaria d'a bodega.

## Referencias
More Dead Than Alive

***More Dead Than Alive*** (títol orichinal en anglés, en aragonés ***Mas muerto que vivo***, estrenada en Aragón con o suyo títol traduciu enta lo castellano como ***Más muerto que vivo***) ye una cinta de cine de western de l'anyo 1969 de cine estausunidense dirichida por Robert Sparr seguntes un guión orichinal de George Schenck, con una banda sonora orichinal de Philip Springer, una dirección de fotografía de Jacques R. Marquette y una producción cinematografica d'Aubrey Schenck y Hal Klein ta la productora cinematografica *[[Aubrey Schenck Productions]]*. Conta con un elenco formau por, entre d'atros actors, Clint Walker, Vincent Price, Anne Francis, Mike Henry, Beverly Powers y Paul Hampton.

*Cain* ye un pistolero que ha pasau 18 anyos d'a suya vida en a garchola como castigo por un asasinato y que en estar liberau dimpués de cimplir a suya condena, ha decidiu no tornar a terner mai mes un arma en as suyas mans. Tanimientres, cada vegada que preba de trobar un treballo li lo refusan, en teer que torne a asasinar. Mesmo l'atacan, li roban os poquez diners que levaba y lo deixan feriu. Finalment, accepta un treballo que en primeras no li cuaca pas guaire, en consistir en emplegar a suya pistola en un espectaclo circense. Tamién ha conoixiu a una pintora procedent de l'este que ha plegau en l'ueste ta trobar-ie inspiración con a suya obra, con qui finalmet se casa. Tanimientres, o pasau de *Cain* lo persigue: d'una man aparixe *Luke Santee*, qui busca saldar una antiga cuenta pendient, y d'atra man *Billy Valence*, un choven impulsivo que partecipa en o mesmo espectaclo circense, quiere obtener fama enfrentando-se a *Cain*, y obcecau finalment *Billy* mata a *Ruffalo*, lo propietario de l'espectaclo.

A cinta s'ambienta en Arizona en 1891 y las suyas escenas se filmoron en Agua Dulce y Los Angeles (California, Estaus Unius)

## Elenco

## Se veiga tamién
* Cine en 1969.
* Cintas de 1969.

## Referencias
Fresquista

Un **fresquista** ye un pintor que fa servir a tecnica pictorica d'a pintura a lo fresco en a suya obra.

## Referencias
Comanche (cinta de 1956)

:*Iste articlo ye sobre una cinta de western estausunidense de 1956; ta lo pueblo amerindio, se veiga *'comanches**; ta atros usos, se veiga **Comanche (desambigación)** y **Comanche (cinta)***.

***Comanche*** (títol orichinal, estrenada en [[Aragón]] con o títol de ***Duelo de razas**') ye una cinta de cine estausunidense de cine de western de l'anyo 1956 dirichida por George Sherman seguntes un guión orichinal de Carl Krueger, con una banda sonora orichinal de Herschel Burke Gilbert, una dirección de fotografía de Jorge Stahl Jr. y una producción cinematografica de Carl Krueger ta la suya productora cinematografica *[[Carl Krueger Productions]]*. L'elenco d'actors d'a cinta ye formau, en os suyos papels principals, por Dana Andrews, Kent Smith, Nestor Paiva, Henry Brandon, Stacy Harris, John Litel, Lowell Gilmore, Mike Mazurki, Tony Carbajal, Linda Cristal, Reed Sherman y Iron Eyes Cody.

En 1875, amán de Victoria de Durango en o estau mexicano de Durango, un grupo de comanches ataca un lugar, secuestrando-ie a la filla d'un aristocrata espanyol. Perseguius por l'exercito mexicano, os comanches trescruzan a muga con os Estaus Unius fendo imposible la continación d'a persecución. Los estausunidenses ninvían ta que investigue a *Jim Read*, qui busca trobar-se con *[[Quanah Parker|Quanah]]*, o chefe d'oc comanches, ta proposar-li un alcuerdo, encara que mesmo entre los comanches que entre los estausunidenses bi ha contrarios a ixe acuerdo. Buen luego destaca entre los comanches contrarios a ixe alcuerdo *Black Cloud*, qui acusa a *Jim* d'asasinar a un comanche, cuan en relidat *Jim* li heba salvau a vida, cosa que finalment puet prebar cuan lo feriu recupera lo conoiximiento. Alavez *Jim* explica a *Quanah* que toz dos son primos, en estar sus mais dos chirmanas, y *Quanah* accepta plegar en un alcuerdo de paz con os estausunidenses. Tanimientres, mientres que *Jim* marcha en bsca d'un representant d'o Gubierno estausunidense ta l'alcuerdo, *Black Cloud* ataca y mata a un grupo de soldaus, y un funcionario incompetent decide atacar a los comanches.

A cinta s'ambienta en 1875 en o estau de Durango en Mexico y en Nuevo Mexico en os Estaus Unius, y las suyas escenas se filmoron tamién en o estau mexicano de Durango.

## Elenco

## Se veiga tamién
* Cine en 1956.
* Cintas de 1956.

## Referencias
Curcuma longa

A **curcuma** ( (Linnaeus, 1753)) ye una planta d'a orden d'os Zingiberales y familia Zingiberaceae que ye nativa d'o subcontinent indio y d'o sud-este asiatico, requiere temperaturas entre 20 y 30&nbsp;°C y altas precipitacions anyals pa prosperar. Cada anyo se replegan plantas per os suyos rizomas, cualques pa la suya propagación en a temporada siguient y atras pa consumo.

Os rizomas se fan servir frescos u bullius en augua y ixucaus, dimpués d'o cual se muelen dica obtener un polvo de color amariella anaranchada intensa que se fa servir comunament como colorete y aromatizant en muitas cocinas asiaticas, especialment pa lo curry, asinas como per as caracteristicas de tintau que imparte lo prencipal component d'a curcuma, a curcumina.

## Galería d'imáchens

Curcuma longa roots.jpg|Lo rizoma d'a curcuma.
Turmeric Flower Maharashtra India.jpg|Flor d'a curcuma.

 
## Referencias

## Vinclos externos
Carum carvi

L**'alcaraveya** ( (Linnaeus, 1753)) ye una planta d'a orden d'os Apiales y familia Apiaceae que ye nativa d'Asia occidental, Europa y lo norte d'Africa. Os suyos fruitos se fan servir en a gastronomía como especia.
 
## Referencias

## Vinclos externos
Paulownia tomentosa

A **paulonia** ( ((Thunb.) Steud., 1841)) ye una planta d'a orden d'os Lamiales y familia Paulowniaceae que ye nativa d'o centro y este de China y Corea.Ye un árbol de creiximiento extremadament rapido con simients que se dispersan facilment y se considera una especie exotica invasora en America d'o Norte y s'ha naturalizau en Europa.
 
## Referencias

## Vinclos externos